ประจำเดือนไม่มา2เดือน แล้ว ซื้อที่ตรวจมาตรวจแต่ไม่ท้องไปหาคลินิกให้ยาปรับฮอร์โมนมาทาน5วันแล้วตอนนี้หยุดทาน3วันแล้วประจำเดือนก้อยังม่มา ซื้อที่ตรวจมาตรวจแล้วพบ2ขีด แต่ไม่มั่นใจเลยไปซื้อมาตรวจอีกแต่พบ1ขีด หลังจากนั้นซื้อมาตรวจอีกก้อพบ1ขีด ตรวจพบ1ขีด7อัน พบ2ขีด1อัน ตอนนี้กุ้มใจมาก ประจำเดือนก้อยังม่มา
สวัสดีค่ะ หากได้ตรวจหาการตั้งครรภ์ไปแล้ว 7 ครั้งและพบขึ้น 1 ขีด แสดงว่าไม่น่ามีการตั้งครรภ์เกิดขึ้น ส่วนการที่ตรวจพบขึ้น 2 ขีดในการตรวจ 1 ครั้งนั้น อาจเป็นผลบวกลวง หรือfalse positive ซึ่งอาจเกิดได้จาก- รอยระเหยของปัสสาวะ (evaporation lines) โดยปกติควรอ่านผลภายใน 5 นาทีหลังทดสอบ การปล่อยทิ้งไว้นานเกินแล้วนำมากอ่านผล อาจเห็นเป็น 2 ขีดได้ ซึ่งเกิดจากปัสสาวะระเหยออกไปและทิ้งรอยเอาไว้- เป็นผลจากกการฉีดฮอร์โมนกระตุ้น เพื่อรักษาผู้มีบุตรยาก- มีโรคบางอย่างอยู่ เช่น เนื้องอกหรือมะเร็งรังไข่ ซีสต์ที่รังไข่ เนื้องอกของต่อมใต้สมอง เป็นต้น- การใช้ยาบางชนิด เช่น diazepam, alprazolam, clozapine, chlopromazine, phenobarbital, bromocriptine, flurosemide, methadone เป็นต้นหากกังวลและไม่แน่ใจว่าเกิดการตั้งครรภ์หรือไม่ แนะนำให้ไปตรวจที่คลินิกหรือโรงพยาบาบค่ะ หากตรวจไม่พบ ก็แสดงว่าไม่มีการตั้งครรภ์เกิดขึ้น ซึ่งสาเหตุที่ทำให้ประจำเดือนไม่มาได้แก่- มีภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่าpolycystic ovary syndrome (PCOS)ผู้ที่เป็นโรคนี้มักจะมีรูปร่างอ้วน ผิวมัน มีสิวมาก และมีขนตามลำตัวดกมากกว่าผู้หญิงทั่วไป-มีภาวะไทรอยด์ฮอร์โมนเป็นพิษ หรืออาจมีไทรอยด์ฮอร์โมนต่ำก็ได้ ซึ่งจะไปมีผลกระทบต่อการหลั่งฮอร์โมนเพศของต่อมใต้สมอง- มีพังผืดเกิดขึ้นในมดลูก จากการเคยมีมดลูกอักเสบ- เนื้องอกของต่อมใต้สมองสำหรับยาปรับฮอร์โมนที่ใช้คือยา norethisterone (นอร์เอทีสเตอโรน) วิธีทานคือทานขนาด 5 มิลลิกรัมวันละ 2 ครั้งนาน 7-10 วัน และเมื่อหยุดทานไป 3-5 วัน จะมีเลือดออกมา ถ้าหากไม่เลือดออกมาภายใน 7 วัน ควรกลับไปพบแพทย์เพื่อหาสาเหตุอื่นๆ ค่ะ